Оздоев, Мохьмад Мустафан воӀ

**Оздо́ев Мохьмад Мустафа́н воӀ** () — иза россин футболист а, Желтойчоьнан клубан ПАОК-ан ахтурсло а ву. Левзина Россин гулйина командехь.

## Клубан карьера
### Хьалхара шераш
Карьера йолийна йезархойн футболан лигехь «Ангушт» командин йукъахь.

15 шо долуш дехьаваьлла «Теркан» кегийрхойн команде. Кхин а шо даьлча, 2009-гӀа шарахь кхайкхира хьажа киевн «Динамон» кегийрхойн командо.  Оздоев хетта буьйлабелира немцойн «Шальке 04», коьрта командехь ловза новкъарло йира хенан дозанаш.

### «Локомотив» (Москох)
2010-чу шеран февраль беттан 4-чу дийнахь шеран контракт дира Москохарчу "Локомотивца". Командин коьртачу тобанехь цо шен дебют йира июль беттан 10-чу дийнахь Анжица хиллачу матчехь, 87-чу минотехь Торбинский Дмитрий хийцира. 2011 шеран 17 апрелехь туьйхира шен хьалхара гол «Локомотив» йукъахь Нижни Новгородера «Волгин» (1:0). Оцу матчехь 74-чу минотехь ахтурслочо генара гол тоьхна. 2011 шеран сентябрехь шен контракт йахйира тобанца 2015 шо кхаччалц, 2011 шо чекхдаьлча хьалхатеттира Россин тоьлла къона футболхочун цӀарна, шолгӀа меттиг дӀалаьцна 141 очко а йолуш.

РогӀера тренер хийцавеллачул тӀаьхьа, иза кхин стартан могӀарехь вацара. 2012/13 шерашках Россин футболан чемпионатехь кхузза кӀезиг матчаш левзира иза, цхьаъ бен гол а ца тоьхна. ШолгӀачу эхехь иза хьажийра кегийрхойн тобанна йукъа. 2013-чу шеран аьхка Россин хаамийн гӀирсаша спекуляцеш йан йолийра Оздоев Москохарчу ЦСКА клубе дӀаваха мегаш хиларх лаьцна. Амма цуо кхайкхийра, ша коьрта команде ваха хьожур ву Кучук Леонидан куьйгаллица. Амма белоруссин говзанча ца тешара къоначу футболистах. Шарахь йерриг 13 матчехь левзина, России чемпионатан борзанан совгӀатхо хилира, Оздоев дӀахьедира, «Локомотивера» дӀаваха воллу ша аьлла.

### «Рубин»

2014 шеран 14 июлехь бегондин бакъонашца дехьавелира «Рубине». Шен керлачу тобанехь дуьххьарлера гол тоьхна 2014 шеран 27 октябрехь Москохан «Динамо» тобанца (2:0) йолу матчехь. 2014/2015 шарахь Россин чемпионатехь «Рубинан» коьрта ловзархо вара иза, 30 матчех 29-хь ловзуш, 6 гол тоьхна, йуха а Россин къоман тобане кхайкхира. 2014-чу шеран декабрь баттахь "Локомотиван" президенто Смородская Ольгас дӀахьедира, Оздоев вохкар хьокъехь дӀахьош дийцарш ду аьлла. 2015 шеран 2 январехь Оздоев хилира вуьззина мехала ловзархо «Рубина», цу тӀе керла контракт лела дер ду шо чекхдолуш. Цу кепара, маьршачу трансферца Рубине дехьавала везаш вара футболхо. Шо чекхдолуш 4 матчехь кхо гол тоьхна, гӀо дира Рубинна лигин таблицехь пхоьалгӀа меттиг дӀалаца. Москварчу «Динамо» дисквалификаци йинчул тӀаьхьа Рубин Европин лиге йелира. Аьхка Москохан «Спартак» Оздоевца шовкъе йара, амма Казанан клубо дийца а ца дийцира ловзархо вохкар. 2015/16 шо долалуш левзира шен 100-гӀачу матчехь премьер-лигехь.

## Карьера гулйина командехь

## Шен дахар
Сийлахь-Боккха Даймехкан тӀеман, Россин Федерацин Турпалхочун (1995), лётчикан Мурад Оздоевн (1922—1999) вешин кӀентан кӀант .

Къоман — гӀалгӀа. Вина Соьлжа-ГӀалахь, амма тӀом бахьнехь доьзал кхелхира ГӀалгӀайчу. Цуьнан зуда йу гӀезалойн модель Маргарита Муслимова. 2015 шеран 2 сентябрехь кӀант Тимур вина. 2018 шеран 19 февралехь йина йоӀ Ӏайша.

Оздоевн шен футболан школа йу Сипсо-ГӀалахь.

## Кхиамаш
### Командин
**«Локомотив» (Москох)**
* Россин чемпионатан борзанан совгӀат: 2013/14
**«Зенит» (Петарбух)**
* Россин чемпион (**4**): 2018/19, 2019/20, 2020/21, 2021/22
* Россин кедан толамхо: 2019/20
* Россин суперкедан толамхо (**2**): 2020, 2021
**ПАОК**
* Желтойчоьнан чемпион: 2023/24

### Долара
* Россин чемпионатан 33 уггаре дика футболистийн испискин йукъахь (**2**): № 2 — 2019/20, № 3 — 2018/19

## Статистика

### Клубехь

### Гулйина командехь

**Йерриге официалан матчаш: 35 матч; 4 гол, 20 толам, 7 цхьа а ца тоьлла, 8 иэшам**.

## Билгалдахарш

Категори:Россин футболисташ
Категори:Футболех ловзаран Россин гулйина командин ловзархой (21 шо кхачанза)
Категори:Футболех ловзаран Россин гулйина командин ловзархой
Категори:ФК «Локомотив» Москох ловзархой
Категори:ФК «Рубин» ловзархой
Категори:ФК «Ахьмад» ловзархой
Категори:ФК «Зенит» Петарбух ловзархой
Категори:ФК «Фатихь Карагюмрюк» ловзархой
Категори:ФК ПАОК ловзархой